**ЗАKОН О ДИВЉАЧИ И ЛОВСТВУ**

Зако о дивљачи и ловству („Службени гласник РС“ бр 18/2010 и 95/2018) један је од најновијих закона којимје замењен Закон о ловству године и он на начин и према критеријумима модерних европских законодавстава регулише ову област значајну и за развој туризма. Предмет овог Закона је заштита, управљање, лов, коришћење и унапређивање популације дивљачи у ловишту; заштита, очување и унапређење станишта дивљачи; заштита, уређивање и одржавање ловишта и друга питања од значаја за дивљач и ловство.

Дивљач се дефинише као природно богатство и имовина Републике Србије. Закон има за циљ да обезбеди одрживо газдовање популацијама дивљачи и њихових станишта тако да се трајно одржава и унапређује виталност популације дивљачи и биолошка разноврсност.Сматра се општим интересом коришћење, управљање, заштита и

унапређивање популације дивљачи и њихових станишта. Законодавац наводи начине којима се обезбеђује тај општи интерес,. Ово је у директној вези са развојем посебног вида туризма – ловним туризмом, који је у Србији врло развијен и учествује у значајној мери у укупном приходу од туризма.

Гајење дивљачи представља предузимање различитих мера са циљем постизања, одржавања и обнављања броја и квалитета дивљачи према природним и другим могућностима станишта. дозволе за лов деле се на дозволе за крупну дивљач која се издаје индивидуалном ловцу, док се дозвола за лов на ситну дивљач издаје групи ловаца. Под дивљачи се подразумева законом одређена врста дивљих сисара и птица. Заштита дивљачи треба предузимањем одређених мера да обезбеди опстанак и развој одређене врсте дивљачи и њену заштиту од противзаконитог коришћења.

Правно лице које има право газдовања ловиштем назива се корисником ловишта. дивљач се може користити у циљу „...добијања одређене материјалне или опште користи.

Ловац је физичко лице које је стекло ловну карту за текућу ловну годину, испуњава услове из прописа којима се регулише оружје и муниција и оспособљено је за лов дивљачи. „Лов дивљачи је активност ловаца у тражењу, посматрању, праћењу, дозивању и чекању дивљачи ради одстрела, одстрел дивљачи, хватање живе дивљачи, као и сакупљање дивљачи или њених делова. Лов се не може легално обављати без поседовања ловне карте која представља исправу којом ловац стиче појединачно право на лов на територији Републике Србије.

Закон уводи и категорију одрживог газдовања које треба да омогући одржавање броја, генетичке разноврсности и ареала популације дивљачи, одржавајући њихов потенцијал ради задовољавања потреба и тежње садашњих и будућих генерација. Новину у Закону представља и категорија парка дивљачи као „...ограђене површине у којој се врши гајење и заштита дивљачи ради спровођења истраживања, образовања и развоја туризма, као и трајног збрињавања оштећених јединки дивљачи, а у којој није дозвољен лов дивљачи.

Ловиштима управљају јавна предузећа и привредна друштва, која поред осталог, чувају, штите и гаје дивљач, али и врше дистрибуцију ловних карата за ловишта на територији Републике Србије.

У погледу заштите дивљачи Закон проглашава два статуса.

1. Трајно заштићене врсте дивљачи;

2. Ловостајем заштићене врсте дивљачи;

Трајно заштићене врсте дивљачи (неловне врсте дивљачи) заштићују се трајном забраном лова. Ловостајем заштићене врсте дивљачи (ловне врсте дивљачи) заштићују се забраном лова у одређеном периоду. Ради ефикасне трајне заштите дивљачи, Закон изричито забрањује одређене радње и поступке који на најдиректнији начин угрожавају опстанак и квалитет дивљачи.

Забрањено је:

1. Угрожавати опстанак дивљачи у природи и њена станишта;

2. Прогањати, злостављати и узнемиравати дивљач;

3. Заробљавати дивљач, држати је у затвореном простору и намерно уништавати места за

размножавање и одмор дивљачи, узимати јаја дивљачи и сакупљати јаја заштићених

врста птица;

4. Уносити у ловише дивљач из паркова дивљачи и зоолошких вртова;

5. Уносити нове аутохтоне врсте дивљачи у слободну природу;

6. Палити коров и стрњику у ловиштима;

7. Тровати дивљач итд.

Кретање лица у ловишту ограничено је и дозвољава се само лицима „... која су наоружана ловачким оружјем или опремљена другим средствима за лов, ако имају ловну карту и дозволу за лов. Стручне послове газдовања ловиштем врши лице са одговарајућом лиценцом, док ловочуварска служба обавља послове заштите и уређивања ловишта, као и заштите дивљачи у ловишту.

Дивљач која је заштићена ловостајем може се ловити само у ловиштима. За обављање туристичке делатности од значаја су и одредбе Закона које се односе на ловну карту и дозволу за лов. Ово стога што туристичке агенције имају обавезу прибављања и ових докумената туристима који долазе ради лова. „Овлашћено лице корисника ловишта дужно је да...изда дозволу за лов крупне дивљачи на име ловца, односно групну за лов дивљих свиња на име вође групе. дивљач се може ловити без одобрења у случају наступања непосредне опасности по живот и здравље људи или непосредне угрожености имовине правних и физичких лица.

Туристичка агенција која има закључен уговор о пружању ловно-туристичких услуга са корисником ловишта дужна је да обезбеди ловну карту и дозволу за лов иностраном ловцу, као и све друге документе за ловачко оружје и ловачке псе иностраног ловца и извоз меса и трофеја дивљачи, у складу са одговарајућим прописима. Туристичка агенција и пружалац ловно-туристичких услуга дужни су да услуге пружају у складу са овим законом и прописима којима се уређује туризам.

Закон забрањује лов на ловостајем заштићену дивљач:

– ако је угрожена пожарима, поплавом, снежним наносима и другим елементарним

непогодама,

– прогоном крупне дивљачи,

– употребом рефлектора;

– употребом паса који нису расни ловачки пси;

– употребом сокола и других птица грабљивица,

– употребом лука и стреле и самострела,

– замкама или клопкама,

– гађањем из моторног возила,

– војничким оружјем и војничком муницијом и

– осталим нехуманим методама и средствима.

Надзор над применом овог Закона врши Министарство. Инспекцијски надзор врши се преко ловних инспектора, чија права и дужности у вези са туризмом се односе на проверу да ли се организовање ова спроводи у складу са Законом, као и исправност „... ловне карте, дозволе за лов, пропратнице и трофејних листова.

**ЗАКОН О КУЛТУРНИМ ДОБРИМА**

Савремена глобална туристичка кретања као веома важан покретачки мотив имају културу и културно наслеђе. Реч наслеђе повезује се са речју баштина, која означава нешто што се преноси са генерације на генерацију, као део културне традиције једног друштва. Туризам је, с друге стране, као појава постао неодвојиви део свести савременог човека. Због тога се оправдано сматра да су наслеђе и туризам испреплетани и да туризам једним делом представља испољавање жеље за очувањем наслеђа.

Појам културна баштина и културни туризам односи се на онај део туристичке делатности који нарочит акценат ставља на занимљивости из области наслеђа и културе. У теорији не постоји опште прихваћена дефиниција баштински и културни туризам. Масберг и Сиверман наводе да упркос растућем интересу за туризам културне баштине, постоји изненађујуће одсуство информација о томе како туристи дефинишу баштину и шта за њих представља посета једном таквом месту. Петерсон тврди да се „...туризам културне баштине заправо односи на подручја која се посећују, а која чине да посетиоци размишљају о ранијим временима“. Шарпли сматра да је „... баштина све што смо наследили из своје прошлости“. Ричардс је дао једну од најбољих концептуалних дефиниција културног туризма рекавши да је то „... кретање људи ка културним атракцијама и занимљивостима далеко од свог места становања са намером да сакупе нове информације и искуства да би задовољили своје потребе за културом. У другој дефиницији, исти аутор каже да културни туризам укључује сва „... кретања људи ка специфичним културним атракцијама, као што су баштина, уметничке и културне манифестације ван свог уобичајеног места становања.Слиберг сматра да је културни туризам посета људи изван матичне заједнице „... мотивисана у целини или делом интересом за понуде везане за историју, уметност, науку или начин живота заједнице, региона, групе или институције“.

Светска туристичка организација (WTO) дала је своју дефиницију културног туризма која гласи: „културни туризам обухвата кретања људи из културних побуда, као што су студијска и остала путовања из културних разлога, путовања на фестивале и друге културне манифестације, посета историјским местима и споменицима, путовања која за мотив имају истраживање природе, фолклора, уметности или ходочашћа. културно наслеђе не може бити доступно туристичкој „потрошњи“ док се процесом конзервирања и посебног обликовања не претворе у „културне ресурсе у туризму“. Након тога долази поступак стварања туристичког производа културног туризма који се нуди на туристичком тржишту.

Сматра се да најчешће туристички ресурси из области културе постају:

– археолошка налазишта,

– архитектура,

– музеји,

– музика и плес,

– позориште и филмови,

– ходочашћа и

– укупна култура и субкултура једног народа.

Културни ресурси постају туристички ресурси планским обликовањем. У том процесу културно наслеђе постаје „бренд“ и док то не постане, не улази у подручје интереса туриста. Преображајем културног наслеђа у производ све више туриста и туристичких агенција се оријентишу на исти производ који се појављује на тржишту.

Обликовањем и интерпретацијом културне знаменитости постају туристичке привлачности или марке и основни мотиви путовања туриста. Култура може бити примарни (када се путује због културне понуде неке дестинације) и секундарни (када се путује због посла, конгреса и других примарних мотива) мотив путовања. Може се закључити да културни туризам обухвата све облике пу товања у којима туристи уче о историји и наслеђу других, (али и свога народа) као и њиховом савременом начину живота. Наведено јасно говори о значају оног сегмента туризма који називамо „културним туризмом“, или „туризмом културних потреба.

Да би једно културно добро истовремено остало културно добро једног друштва и постало туристички бренд, неопходно је прецизно и јасно законски обезбедити заштиту и чување културних добара. Полазећи од тога, сматрамо да Закон о културним добрима129 има изузетан значај и за развој туризма. Законом се уређује „систем заштите и коришћења културних добара“130 и дефинишу културна добра као „ствари и творевине материјалне и духовне културе од општег интереса које уживају посебну заштиту утврђену овим законом.

Културна добра, у зависности од физичких, уметничких, културних и историјских својстава, јесу: споменици културе, просторне културно историјске целине, археолошка налазишта и знаменита места – непокретна културна добра; уметничко-историјска дела, архивска грађа, филмска грађа и стара и ретка књига – покретна културна добра.

Културна добра, у зависности од свог значаја, разврставају се у категорије:

1. културна добра,

2. културна добра од великог значаја и

3. културна добра од изузетног значаја.

Од посебног значаја за туризам је одредба закона која каже да заштићена околина непокретног културног добра ужива заштиту као и културно добро. културно добро и добро које ужива претходну заштиту не сме се оштетити, уништити нити му се може мењати изглед, својство или намена.

Заштита непокретних културних добара и њихове заштићене околине, односно добара која уживају претходну заштиту обезбеђује се и на основу прописа о планирању и уређењу простора, изградњи објеката и заштити животне средине. Непокретно културно добро може се експроприсати или се својина на њему може ограничити само у циљу његове потпуније односно ефикасније заштите. културно добро и добро које ужива претходну заштиту не сме се износити у иностранство.

Као што је већ речено, културна добра након процеса прилагођавања и брендирања постају туристички ресурси. Закон о културним добрима дефинише услове под којима се одређене творевине материјалне и духовне културе имају сматрати културним добрима.

Споменик културе јесте грађевинско-архитектонски објекат од посебног културног или историјског значаја, као и његова градитељска целина, објекат народног градитељства, други непокретни објекат, део објекта и целине са својствима везаним за одређену средину, дело монументалног и декоративног сликарства, вајарства, примењених уметности и техничке културе, као и друга покретна ствар у њима од посебног културног и историјског значаја.

Просторне културно-историјске целине су урбана или рурална насеља или њихови делови, односно простор са више непокретних културних добара од посебног културног и историјског значаја. Археолошко налазиште је део земљишта или површине под водом где се налазе остаци непокретних објеката или покретни предмети из ранијих историјских доба, а од посебног су културног и историјског значаја.

Знаменита места су простори везани за догађаје од посебног историјског значаја, подручја са израженим елементима природних и радом створених вредности, као и спомен гробови и друга спомен обележја подигнута ради трајног очувања успомене на догађаје, личности и места из националне историје.

Уметничко-историјска дела су предмети или групе предмета који самостално или заједнички имају посебан значај за упознавање историјског, културног, научног и техничког развитка, али и природе и њеног развитка.

Архивску грађу чине документарни материјали од посебног значаја за науку и културу једног народа.

Филмску грађу чине изворни материјали филма и копије филма, видео траке и други носачи записа регистроване слике у покрету, као и пратећи филмски материјал.

Стару и ретку књигу сачињавају: рукописи, рукописне и штампане књиге, периодика и друга библиотечка грађа настала до 1867. године.

Влада Републике Србије утврђује непокретна културна добра. Акт којим се утврђује непокретно културно добро обавезно мора садржати следеће елементе: „... назив и опис културног добра, границе заштићене околине, као и мере заштите везане за чување, одржавање и коришћење културног добра и његове заштићене околине. Покретна културна добра утврђује музеј, архив, кинотека и библиотека чији је оснивач Република, аутономна покрајина град или општина.

На основу Закона о културним добрима проглашавају се културним добрима уметничко-историјска дела, архивска грађа, филмска грађа и стара и ретка књига које чувају установе заштите.

Културна добра од изузетног значаја утврђује Народна скупштина Републике Србије, Влада Републике Србије утврђује непокретна културна добра од великог значаја, док покретна културна добра од великог значаја утврђују Народни музеј у београду, Архив Србије, Народна библиотека Србије и југословенска кинотека. На основу акта о утврђивању културно добро уписује се у регис-

тар културних добара.

Регистар културних добара воде установе заштите по врстама културних добара, ако овим Законом није друкчије одређено. За сваку врсту културних добара воде се централни регистри културно добро које је уништено или нестало, односно које је изгубило својства од посебног културног и историјског значаја, или је трајно изнето или извезено у иностранство, брише се из регистра културних добара.

Закон о културним добрима ставља у директну везу делатност заштите културних добара и туризам. У њему се каже да излагање културних добара, организовање предавања и других пригодних облика културно-образовне делатности представља један од облика заштите културних добара. Овај члан Закона представља основу за даљи рад туристичких агенција на брендирању и понуди културног добра као туристичког производа. Веза овог Закона и туризма јасна је и у члану којим се утврђују послови музеја: да „... обезбеђује коришћење уметничко-историјских дела у културне и друге сврхе путем њиховог излагања у оквиру сталних или повремених изложби и на други начин.

Музеји, архиви, кинотеке и одређене библиотеке могу излагати културна добра под условом да су она обезбеђена од пожара, физичко-хемијских и биолошких узрочника оштећења и неовлашћеног отуђења било у просторијама где се стално чувају и излажу, било у месту привременог излагања.

Ради пропагирања културних добара, установе могу уступати, уз накнаду или без ње, копије, одливке и репродукције културних добара које чувају, ако је то у складу с природом и наменом ових добара.

Услови чувања, одржавања и коришћења културних добара и добара која уживају претходну заштиту уграђују се у просторне и урбанистичке планове, што је такође у директној вези са обављањем туристичке делатности.

Културно добро може се само изузетно трајно извести, односно изнети у иностранство, ако за то постоје оправдани разлози. Одобрење за трајни извоз или привремено изношење културног добра, издаје министарство надлежно за послове културе.

Установама културе дозвољено је да међусобно размењују покретна културна добра која чувају ради образовања целине фондова или збирки. културна добра се могу размењивати и са другим правним или физичким лицима ако имају приближно исту материјалну вредност и уз претходну сагласност централне установе заштите.

Надзор над спровођењем овог Закона обавља министарство надлежно за послове културе. У вршењу надзора министарство је овлашћено да прегледа радове који се врше на културним добрима и њиховој заштићеној околини, као и да контролише испуњеност прописаних услова за чување, одржавање и коришћење културних добара, односно извођење радова на њима.

Предвиђа се казна за установу, предузеће, другу организацију и друго правно лице „... ако не обезбеди доступност културног добра јавности и „... ако не уступи културно добро ради излагања на значајним повременим изложбама и изложбама организованим на основу уговора о међународној културној сарадњи.

**ПРЕЛАЖЕЊЕ ДРЖАВНЕ ГРАНИЦЕ И КРЕТАЊЕ У ГРАНИЧНОМ**

**ПОЈАСУ И ЦАРИНСКИ ЗАКОН**

Србија у туристичком смислу спада истовремено и у рецептивне и у емитивне земље. Велики број страних туриста посећује Србију, али у исто време велики број грађана Србије путује у иностранство из различитих, најчешће разлога у вези са туризмом. Због тога су и одредбе Закона о прелажењу државне границе и кретању у граничном појасу битан правни оквир за обављање туристичке делатности.

Овај закон уређује режиме преласка преко државне границе, кретање и боравак лица у граничном појасу и предузимање мера ради обезбеђења државне границе.

Гранични појас одређује се као део територије на копну, рекама и језерима дубине сто метара дуж граничне линије. „Гранични прелази су места одређена за прелажење државне границе. Контролу прелажења државне границе врше службена лица органа унутрашњих послова. Под контролом се подразумева провера исправности путне исправе, утврђивање идентитета лица које прелази државну границу, као и преглед лица и превозног средства. Све наведене радње у непосредној су вези са туризмом и подједнако се односе на стране туристе који долазе у Србију и српске грађане који путују у иностранство.

Прописано је да се државна граница може прелазити само на граничном прелазу, уз важећу путну исправу и у време одређено за обављање саобраћаја. Прелазак границе ван граничног прелаза у принципу се сматра незаконитим, изузев у случају више силе и на основу међународног уговора.

Гранични прелази могу бити отворени за вршење међународног саобраћаја и за вршење пограничног саобраћаја. Гранични прелази за међународни саобраћај су:

1. железнички,

2. друмски,

3. поморски,

4. речни,

5. језерски и

6. аеродромски.

Прелажење државне границе оверава се у путној исправи печатом.Лица која прелазе државну границу преко граничних прелаза за међународни саобраћај, односно преко граничних прелаза за погранични саобраћај, дужна су да имају путну исправу прописану законом или међународним уговором и да је приликом прелажења државне границе ставе на увид овлашћеном службеном лицу... Лице које управља превозним средством којим прелази државну границу мора се зауставити на одређеном простору граничног прелаза.

Приликом контроле путних исправа овлашћено лице може извршити и претрес лица, преглед ствари које та лица носе и преглед превозног средства којим прелазе државну границу. Све ово са циљем спречавања уношења или изношења ствари, преко државне границе, које су законом забрањене. домаће или страно превозно средство не сме напустити гранични прелаз пре извршене контроле путних исправа и друге контроле прописане овим законом. Странци преко државне границе могу преносити само оне врсте оружја и муниције које се по важећим прописима могу набављати, држати и носити у Републици Србији. Странци који у Србију долазе ради лова „... дужни су да приликом преласка државне границе ловачко оружје и муницију које са собом носе пријаве органу. надлежном за контролу прелажења државне границе.

Надзор над применом овог Закона врши Министарство унутрашњих послова преко надлежних органа. У непосредној функционалној вези са овим Законом је и Царински закон, чији је циљ: заштита економских и других интереса Србије, заштита од незаконите и илегалне трговине, безбедност и заштита људи и животне средине, као и олакшавање међународне трговине.

Царинско подручје Републике Србије обухвата територију и територијалне воде Републике Србије, као и ваздушни простор изнад Републике Србије и ограничено је царинском линијом која је истоветна с границом Републике Србије. Као што се у Закону о прелажењу државне границе дефинише појам контроле прелажења државне границе и ко је врши, тако Царински закон дефинише појам царинске контроле.

Царинска контрола су одређене радње које спроводи царински орган у вези с робом, као што су:

1. преглед робе;
2. контрола постојања; исправности и веродостојности докумената;
3. преглед књиговодствених и других докумената,
4. преглед и претрес превозних средстава, преглед и претрес личног пртљага и

друге робе коју лица носе са собом или на себи и спровођење службених поступака

1. и осталих сличних радњи у циљу обезбеђивања правилне примене царинских и других прописа.

Од посебног значаја за обављање туристичке делатности су одредбе овог Закона које се односе на ослобођења од плаћања увозних дажбина за физичка лица. „Ослобођени су од плаћања увозних дажбина:

1. Путници који долазе из иностранства – на предмете који служе њиховим личним

потребама за време путовања (лични пртљаг), независно од тога да ли их носе са собом или су их дали на превоз возару;

1. домаћи путници, поред предмета личног пртљага на предмете које уносе из

иностранства, ако нису намењена препродаји.

Такође се могу сматрати значајним и одредбе Закона које се односе на прекршаје и казне.

Новчаном казном казниће се лице, ако:

1. Уноси или износи робу ван граничног прелаза или у време када гранични прелаз није отворен за промет

2. Уноси или износи сакривену робу преко граничног прелаза;

3. Не пријави робу коју уноси преко граничног прелаза у царинско подручје Републике

Србије или не допреми робу царинском органу.

**Међународни извори права у туризму**

Међународна хотелска правила донета су 1981. године са циљем кодификације опште прихваћене међународне праксе у вези са уговором о хотелском смештају. Ова правила дају информације госту о хотелијеру и њиховим узајамним правима и обавезама. Прописи служе као допуна националног закона и примењују се када такав закон нема специфичне одредбе у вези са уговором о хотелском смештају.

Појам „особе која борави у хотелу“ не мора се обавезно поклапати са „уговорном страном“, јер је уговор о хотелском смештају у његово име могла склопити нека трећа страна.

Међународна хотелска правила термином „клијент“ означавају физичко лице или правно лице које је закључило уговор о резервацији хотела и одговорно је за плаћање.

„Гост“ је појединац који борави или намерава да борави у хотелу. Ова правила регулишу односе власника хотела и сваког госта или клијента, изузев путничких агенција на које се примењују одредбе Међународне хотелске конвенције (IHA-UFTA). Према уговору о смештају, хотелијер је обавезан да госту обезбеди смештај и пратеће услуге, тј. нормалне услуге хотела (према категорији) и коришћење просторија и погодности које се нормално обезбеђују за потребе гостију.

Основна одговорност клијента односи се на плаћање договорене цене. Услове уговора регулише категорија хотела, национални закон (ако постоји), међународни хотелски прописи и кућни ред који се госту мора показати. Уговор о хотелском смештају не подлеже никаквим прописима у погледу форме и сматра се закљученим када једна страна прихвати понуду друге стране. Овај уговор закључује се на одређено или неодређено време.

Уговор о смештају завршава се у подне следећег дана по доласку госта, с тим што се сваки уговор на неодређено време сматра као уговор за један дан. Отказ који хотел даје госту сматраће се као да је дат клијенту.

Странке су обавезне да поштују услове уговора. У случају да уговор није извршен, или није извршен у потпуности, страна која то није учинила, мора другој страни надокнадити штету у целости. Ако хотелијер не може да изврши уговор, мора настојати да госту нађе алтернативни смештај исте или боље категорије у истом месту. хотелијер сноси додатне трошкове који из тога проистекну. Ако ову обавезу не изврши, хотелијерски уговор не може бити раскинут пре потпуног извршења, осим међусобним споразумом уговорних страна. Одступање од ове одредбе могуће је само ако национални закон или пракса уређују другачије. хотел има право да захтева плаћање унапред у пуном или делимичном износу. Унапред примљена сума сматра се авансом. Уколико је аванс већи од рачуна за извршене услуге, хотелијер је обавезан да ту разлику врати, изузев ако се уплаћена сума изричито декларише као неповратни депозит.

Рачуни се плаћају приликом подношења. Ако се не наведе другачије, хотел нема обавезу да прима чекове, купоне, кредитне картице или нека друга средства безготовинског плаћања. Плаћање се врши у одговарајућој националној валути. Свако озбиљно или устрајно кршење уговорних обавеза даје право оштећеној страни да раскине уговор одмах или без отказа.

Одговорност за ствари које припадају госту ограничена је, изузев ако кривица лежи на хотелијеру или његовим службеницима. Хотелијер мора примити на чување ствари госта од вредности, а у складу са стањем хотела. Нема одговорности хотелијера за аутомобил госта и ствари у њему. Гост и клијент одговорни су хотелијеру за сваку штету коју својом кривицом нанесу на собама, намештају, згради или опреми. као гаранцију за плаћање дужног износа, хотелијер може задржати и располагати имовином госта коју је донео у хотел. Гост је обавезан да поштује кућни ред и обичаје хотела у коме борави.

Озбиљно и стално кршење кућног реда даје право хотелу да раскине уговор одмах и без отказног рока. Довођење домаће животиње у хотел могуће је ако то дозвољава кућни ред хотела у коме се одседа. Собе које су резервисане за госта морају бити спремне у 14 часова, а собе гостију који одлазе морају се испразнити до 12 часова (у подне).

**Уговор о угоститељским услугама**

Уговор о угоститељским услугама је такав уговор којим се једна странка – угоститељ обавезује да ће другој странци – госту, пружити привремени смештај и пратеће услуге у свом објекту, а гост се обавезује да ће за пружене услуге платити уговорену цену. Предмет овога уговора је услуга смештаја и она се сматра битним састојком уговора.

Смештај се јавља у три варијанте:

1. Смештај као употреба собе, са или без доручка;

2. Пансион, који обухвата смештај са три оброка хране (дору-

чак, ручак и вечера);

3. Полупансион, који обухвата смештај са доручком и ручком

или вечером.

Обавеза смештаја подразумева узгредне услуге, као што су: чишћење собе, промена постељине, осигурање воде, струје итд.

Под **хотелијером** (угоститељем), Закон о туризму подразумева предузеће, друго правно лице, односно предузетника који су за обављање те делатности уписани у одговарајући регистар под условима утврђеним овим законом. По својим карактеристикама уговор о угоститељским услугама је консесуалан, неименован, двостранообавезан и наплатан. будући да облик овога уговора није унапред прописан, уговор о хотелским услугама је неформалан, а може се склопити међу присутним и међу одсутним странкама.

Уговор је склопљен у тренутку када угоститељ прихвати захтев госта који је лично тражио смештај, пансион, или полупансион. Ако је понуда учињена телефоном или телепринтером, уговор се сматра склопљеним у тренутку кад је гост примио потврдан одговор угоститеља на своју понуду. Ако је захтев за резервацију упућен писмено, уговор се сматра склопљеним у тренутку кад је гост од угоститеља примио позитиван одговор о прихватурезервације.

Због тога што овај уговор садржи више различитих услуга, то у теорији има више објашњења његовог правног карактера. Приклонили бисмо се ставу да је уговор о угоститељским услугама јединствен, аутономан и посебан уговор SUI GENERIS са својом специфичном правном физиономијом. Код уговора о угоститељским услугама неопходно је објаснити улогу и значај резервације. Правно посматрано, захтев за резервацију услуге смештаја јесте понуда госта, а потврда резервације коју учини угоститељ представља прихват понуде. Потврдом резервације склопљен је **уговор**, а не предуговор183 којим се преузима обавеза на склапање будућег уговора. Прихватом резерације, уговор је постао перфектан са могућношћу једностраног отказа уговора од стране госта, док угоститељ прихваћену резервацију не може отказати и обавезан је извршити уговор. Угоститељ резервацију мора прихватити изричито, јер се у случају ћутања не сматра да је уговор склопљен.

Ћутање угоститеља има одређених специфичности, јер је он обавезан да на захтев за резервацију одговори најкасније у року од три дана ачунајући од дана пријема захтева. Ако у наведеном року угоститељ не одговори, гост има право на накнаду штете.

Угоститељ је, дакле, обавезан на склапање уговора о хотелским услугама које су предмет његове делатности, ако има слободних капацитета, под претњом санкција за привредни преступ. Угоститељ може изузетно одбити склапање уговора ако гост није у могућности или није вољан да плати цену, или, пак није у подобном стању да буде примљен у угоститељски објекат.

Прихватање резервације угоститељ може условити плаћањем аконтације. Уобичајена аконтација износи цену услуга за један дан, односно цену услуга за три дана боравка у сезони. Пријем аконтације мора се потврдити у року од 24 сата од тренутка пријема. Правна природа аконтације не тумачи се од свих правних теоретичара на исти начин. Има схватања да се и у овом случају ради о капари, коју угоститељ у случају неизвршења уговора од стране госта није у обавези вратити. Сматрамо исправнијим схватање да се под аконтацијом из узансе 10. подразумева гарантни полог, тј. унапред плаћени износ који се урачунава у коначну цену плаћених услуга.

Ако гост није искористио уговорене услуге, или их није правовремено отказао, угоститељ има право да од примљеног износа наплати претрпљену штету, а остатак врати госту. Из уговора о угоститељским услугама, као уосталом и из свих других двостраних уговора, проистичу обавезе за угоститеља, али и за госта.

**Обавеза угоститеља**

а) Угоститељ је обавезан госту ставити на употребу просторије за смештај. Уручењем кључа собе, угоститељ мора предати госту потпуно припремљену собу, што подразумева одговарајући смештај, лежај, исправне уређаје, чисту постељину итд. Ако дође у ситуацију пребукираности, угоститељ мора госту ставити на располагање просторије за смештај у истом месту, али у објекту исте или више категорије.

б) Угоститељ мора госту ставити на употребу све уређаје, заједничке просторије и службе

предвиђене за општу употребу госта, као што су ресторан, бар, базен.

в) Собе и заједничке просторије угоститељ је у обавези да одржава у употребљивом

стању. То значи да је у обавези да поправља кварове, одржава чистоћу итд.

г) Госту од стране угоститеља мора бити омогућено несметано коришћење уговорних

услуга. То значи осигурање рада дневне службе, реда и тишине у просторијама и друго.

д) Угоститељ се обавезује да госту пружи све услуге у складу са пословним обичајима.

У посебним узансама наводе се неке услуге које је угоститељ дужан пружити госту:

• пренос пртљага до и од собе у хотелима највише категорије;

• пружање свих информација у вези обављања угоститељ-

ских услуга без наплате;

• буђење у време које одреди корисник;

• предаја пошиљки госту (писма, телеграми, поруке);

• позивање лекара у случају болести госта;

• достављање ствари заборављених у хотелу;

• извршавање спецификације износа рачуна према пруженим услугама.

ђ) Угоститељ се обавезује да госту пружи услуге предвиђене кућним редом. По својој правној природи, кућни ред је облик општих услова пословања угоститеља, а сматра се да је гост прихватио од тренутка када је преузео собу у којој је добио смештај.

е) Угоститељ се мора бринути о личности госта. То значи да је угоститељ обавезан да

штити физички интегритет госта, кроз гарантовање да су просторије хотела погодне и

неопасне за становање, да је храна здрава и нешкодљива, да је базен чист итд.

ж) Угоститељ мора чувати ствари госта. Неке од ствари гост предаје директно на чување у руке угоститеља чиме се заснива уговор о депозиту. друге ствари оставља на места где је иначе одређено да стоје (превасходно у соби). У случају нестанка ствари угоститељ је обавезан да госту накнади причињену штету. Одговорност угоститеља за ствари унете у хотел, а које му нису предате на чување „у руке“ не утврђују странке посебним уговором, него она настаје као једна од обавеза угоститеља која произилази из склопљеног уговора о угоститељским услугама.

**Обавезе госта**

а) Обавеза пријаве: Гост је обавезан да се приликом доласка у хотел пријави раднику

рецепције, а приликом одласка да кључ собе остави на рецепцији.

б) Обавеза преузимања и предаје собе: Гост је обавезан предати собу након коришћења у стању у коме је примио (мисли се да не ломи или квари инвентар). За причињену штету материјално одговара.

в) Обавеза употребе просторија у складу са њиховом наменом.

г) Обавеза поштовања других гостију, првенствено се испуњава поштовањем кућног реда

хотела.

д) Обавеза плаћања цене састоји се у исплати одређене суме новца за коришћење услуге

хотела, а према ценовнику истог.

**Право ретенције угоститеља**

**Право ретенције** (задржања) је право повериоца да покретне ствари дужника које су у његовим рукама, а до којих је дошао на законит начин, задржи ради наплате или осигурања доспелог потраживања, без обзира на то из ког правног односа је настало потраживање. Начело задржања осим општих одредаба посебно је уређено једино

код угоститељске оставе о чему ће касније бити речи. У вези са уговором о угоститељским услугама помињемо га као посебно право угоститеља да задржи ствари госта које је овај унео у хотел или предао на чување, ако гост није платио рачун за пружене услуге, или причињену штету, а што је регулисано узансом број 38.

**Престанак уговора**

Као и сви други уговори, тако и уговор о угоститељским услугама може престати на један од уобичајених начина. Међутим, уговор о угоститељским услугама има одређене специфичности на које ћемо се осврнути. Уговор о угоститељским услугама може се склопити на одређено и неодређено време од чега зависи и начин престанка уговора. Уговор о угоститељским услугама склопљен је на одређено време, ако постоје нпр. овакве одреднице: „на три седмице“, „на осам дана“, „до 12. децембра“ итд.

Уговор је склопљен на неодређено време ако странке нису уговориле време његовог трајања.

**Раскид уговора**

Уговор о угоститељским услугама може се раскинути једностраном изјавом воље једне од странака због неиспуњења обавеза друге странке.

Угоститељ има право да раскине уговор ако гост:

• грубо крши Посебне узансе, кућни ред, а посебно ако омета

боравак других гостију својим понашањем;

• не плати рачун за коришћење услуге након седам дана боравка;

• оболи од заразне болести опасне за друге госте.

Гост може раскинути уговор ако угоститељ не испуњава уговорене обавезе и грубо крши кућни ред, Посебне узансе и пословне обичаје. Уз то, гост има право и на накнаду штете. Према Узансама гост има право одустанка од уговора и због околности које није могао избећи или отклонити и које би, да су постојале у време склапања уговора, биле разлог да се уговор не склопи.

**Отказ уговора**

Ако је уговор о угоститељским услугама склопљен на неодређено време, свака странка може га отказати. *Отказ* је једнострана изјава воље једне странке другој, а која за последицу има престанак уговорног односа заснованог на неодређено време. За правоваљаност отказа морају бити испуњене следеће претпоставке:

• отказ мора бити достављен другој странци;

• отказ се може дати увек, само не у невреме;

• отказ престаје с истеком отказног рока;

• сва потраживања доспела пре отказа поверилац има право потраживати од дужника.

код уговора склопљеног на основи боравка „дан по дан“ отказ се

мора дати до 12 сати текућег дана за следећи дан.

Пре почетка коришћења услуга, гост може отказати резервацију

под следећим условима:

• до 12 сати првог дана ако се ради о смештају који не траје дуже од два дана;

• два дана пре почетка кориштења услуге ако се ради о смештају од три до седам дана;

• седам дана пре почетка кориштења услуге ако се ради о смештају дужем од седам дана или о сезонском хотелу у сезони.

Угоститељ је дужан да на захтев за резервацију одговори одмах.

Гост који није на време отказао уговор о угоститељским услугама, тј. не користи се у уговорено време услугама смештаја, обавезан је угоститељу накнадити штету.

**Уговор о услугама прехране и точења пића**

Овим уговором обавезује се једна странка – угоститељ, да ће другој странци – госту, пружити услугу давања хране и пића према поруџбини, а гост се обавезује да за то плати одговарајућу цену. Правна природа овог уговора је следећа: неформалан, неименован, консесуалан, двострано обавезан и теретан.

Уговор је склопљен када су се странке договориле о битним састојцима уговора (ручак, вечера, коктел, број особа, количина, цена услуге, време коришћења).

Сматра се да је уговор склопљен у тренутку када угоститељ прихвати наруџбину госта. Уобичајено је да цена услуга које се изврше путем резервације буде нижа од цена истакнутих у ценовнику.

**Обавезе угоститеља**

Посебне узансе у угоститељству настоје да одрже равноправност и подједнаку заштиту госта и угоститеља. У том смислу предвиђају се обавезе обе странке.

Најважније обавезе угоститеља јесу:

• Обавеза прихвата наруџбине, која подразумева да се у оквиру постојећих капацитета мора прихватити свака резервација или непосредна наруџ­бина. давање услуге може се одбити само госту који није у могућности да плати или није у подобном стању да буде гост угоститељског објекта;

• Обавеза давања одговарајуће количине и квалитета подразумева да се јела и пића из јеловника и винске карте морају имати у објекту, с тим што се оригинално пуњене боце морају отварати пред гостом;

• Обавеза осигурања несметаног коришћења услуга значи да угоститељ мора обезбедити простор и друге услове за коришћење наручених услуга од стране госта;

• Ако угоститељ има гардеробу, онда је обавезан примити и чувати ствари госта.

**Обавезе госта**

Гост у угоститељском објекту такође има неколико основних обавеза:

• Обавеза прикладног понашања значи да је гост у обавези да се у угоститељском

објекту

• Гост је у обавези да правовремено (у складу са радним временом угоститељског

објекта) напусти локал;

• Ако угоститељ има гардеробу, гост је при доласку у обавези да преда ствари у

гардеробу;

• Наручене услуге прехране и пића гост не може једнострано отказати;

• Гост је у обавези да плати цену коришћених услуга. По правилу, гост услуге

плаћа након конзумирања и на свој захтев.

Раније се услуге могу наплатити само изузетно, када се мења особље, када престаје радно време и сл.

**Уговор о угоститељској остави**

То је уговор код кога се угоститељ оставопримац обавезује да прими на чување покретне ствари које је гост оставодавац донео са собом у угоститељски објекат, чува их од нестанка и оштећења и врати их госту.

Наш законодавац под овим уговором подразумева два подврсте:

• угоститељска остава за покретне ствари које гост уноси у угоститељски објекат,

али их не предаје „у руке“ угоститељу на чување и

• угоститељска остава за ствари које гост предаје „у руке“ угоститеља на чување.

Угоститељ одговора за нестанак или оштећене ствари у оба случаја, а одговорност произилази из уговора о угоститељским услугама. Уговор о угоститељској остави траје колико и уговор о угоститељским услугама. Угоститељ оставопримац одговара за нестанак или оштећене ствари без обзира на кривицу, што значи да је довољно да гост докаже само узрочну везу између штетне радње и штете. Угоститељ се може ослободити кривице само ако се докаже да је до оштећења или пропасти ствари дошло:

• због више силе;

• због узрока у самој ствари и

• због понашања самог госта.

Из уговора о пружању угоститељских услуга произилази основна обавеза угоститеља да госту пружи наручену услугу, а обрнуто, за госта је основна обавеза да плати цену услуге. Ако, међутим, гост не плати за пружену услугу, угоститељ, као поверилац има право да

задржи ствари које су гости донели са собом. Страна законодавства, међународне кодификације, али и наш законодавац дају угоститељима право ретенције чиме се умањује њихов пословни ризик.

Наш законодавац даје ближе одредбе овог права угоститеља условљавајући их на следећи начин:

• Право задржања немају сви угоститељи, већ само они „који примају госте на ноћење“, тј. право ретенције имају само хотелијери на основу уговора о хотелским услугама, али не и угоститељи на основу уговора о пружању угоститељских услуга.

• Законодавац даје угоститељима право да задрже ствари које су гости донели. Узанса број 38. допуњује Закон о облигационим односима па каже да ако гост не плати рачун за искоришћење услуге, угоститељ има право да задржи до пуне наплате потраживања не само ствари које је гост унео у угоститељски објекат него и његов аутомобил (на хотелском паркингу, или у гаражи), као и ствари остављене у депозит. Право задржања ствари госта „до потпуне наплате потраживања“ има улогу правног средства принуде (јер задржање ствари присиљава госта дужника да што пре испуни своју обавезу), као и улогу правног средства намирења (јер угоститељ поверилац има право наплате из вредности ствари госта дужника коју држи). Хотелијер може задржати све покретне ствари госта и чланова његове породице, изузев: исправа, личне карте, преписке, фотографија, као и ствари које се не могу изложити продаји.